
Comisia pentru Buget,

Finanţe şi Bănci
Bucureşti, 16.10.2013   

Nr. 4c-2/470/08.10.2013

PLx. 353 /07.10.2013

  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, raportul asupra  proiectului de Lege pentru aprobarea Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrative-teritoriale sunt acţionari unici sau majoritari sau care deţin direct sau indirect o participaţie majoritară, trimis spre dezbatere în fond, cu adresa nr. PL-x 353  din 07 octombrie  2013, înregistrat sub nr. 4c-2/470 din 08.10.2013, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor  ordinare.
PREŞEDINTE
Gheorghe DRAGOMIR
Parlamentul  României

RAPORT 
asupra proiectului de Lege pentru aprobarea Ordonanţei Guvernului nr.26/2013 privind întărirea disciplinei financiare la nivelul unor operatori economici

 la care statul sau unităţile administrative-teritoriale sunt acţionari unici 

sau majoritari sau care deţin direct sau indirect o participaţie majoritară
În conformitate cu prevederile art.95 din Regulamentul Camerei Deputaţilor, republicat, Comisia pentru buget finanţe şi bănci a fost sesizată spre dezbatere în fond, cu proiectul de Lege pentru aprobarea Ordonanţei Guvernului nr.26/2013 privind întărirea disciplinei financiare la nivelul unor operatori economici  la care statul sau unităţile administrative-teritoriale sunt acţionari unici sau majoritari sau care deţin direct sau indirect o participaţie majoritară, trimis cu adresa nr. PLx.353 din 7 octombrie 2013, înregistrat sub nr. 4c-2/470 din 08.10.2013.

Conform prevederilor art. 75 alin. (1) şi (3) din Constituţia României, republicată, şi ale art.92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Proiectul de lege a fost adoptat de Senat în şedinţa din 2 octombrie 2013 cu respectarea prevederilor art.76 alin.(2) din Constituţia  României.
Consiliul Legislativ, prin avizul nr.907 din 22 august 2013, a avizat favorabil proiectul de ordonanţă, cu observaţii şi propuneri.
Actul normativ supus dezbaterii are ca obiect de reglementare stabilirea unor măsuri care se aplică operatorilor economici care funcţionează în baza Legii nr. 15/1990 privind reorganizarea unităţilor economice de stat ca regii autonome şi societăţi comerciale şi a Legii societăţilor nr.31/1990, precum şi entităţile exceptate de la aplicarea acestor măsuri. 

Principalele reglementări vizează modalitatea de aprobare, fundamentare şi rectificare a bugetului de venituri si cheltuieli, termenele până la care acestea se prezintă în vederea aprobării, stabilirea nivelului cheltuielilor care pot fi efectuate în situaţia neaprobării în termen a bugetului de venituri şi cheltuieli, precum şi limitarea remuneraţiilor reprezentanţilor statului sau unităţilor administrativ - teritoriale în adunările generale ale acţionarilor şi modalitatea de remunerare a membrilor Consiliului de administraţie, Consiliului de supraveghere şi directorilor care nu au fost numiţi în condiţiile Ordonanţei de urgentă a Guvernului nr. 109/2011 privind guvernanţa corporativă a întreprinderilor publice.
În conformitate cu prevederile art.61 din Regulamentul Camerei Deputaţilor, republicat,  membrii Comisiei au examinat actul normativ menţionat mai sus, în şedinţa din 15 octombrie 2013.

Din totalul de 33 de membri ai Comisiei pentru buget, finanţe şi bănci au fost prezenţi la dezbateri 29 deputaţi.

La dezbaterea acestui act normativ, conform articolelor 54 şi 55 din Regulamentul Camerei Deputaţilor, republicat, au fost prezenţi, în calitate de invitaţi, domnul  Dan Manolescu- secretar de stat şi domnul Răceu Ioan-director general din cadrul Ministerului Finanţelor Publice.

În urma examinării  proiectului de Lege şi a opiniilor exprimate, membrii Comisiei au hotărât, cu majoritate de voturi, să supună plenului Camerei Deputaţilor spre dezbatere şi adoptare, proiectul de lege pentru aprobarea Ordonanţei Guvernului nr.26/2013 privind întărirea disciplinei financiare la nivelul unor operatori economici la care statul sau unităţile administrative-teritoriale sunt acţionari unici sau majoritari sau care deţin direct sau indirect o participaţie majoritară, cu un amendament admis prevăzut în Anexa.
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE                                                       SECRETAR
Gheorghe DRAGOMIR                                       Mihai-Aurel DONŢU
Consilier parlamentar,
 Luminiţa Ghiorghiu
Anexa 
Amendament admis
	Nr. crt.
	Text Ordonanţa Guvernului nr.26/2013
	Senat
	Text propus de Comisie

(autor amendament)
	Motivaţie

	1.
	
	Lege pentru aprobarea Ordonanţei Guvernului  nr.26 din 21 august 2013
privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici sau majoritari sau deţin direct sau indirect o participaţie majoritară
	Lege pentru aprobarea Ordonanţei Guvernului  nr.26 din 21 august 2013
privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară
	

	2.
	
	
	Articolul unic. – Se aprobă Ordonanţa Guvernului  nr.26 din 21 august 2013
privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, adoptată în temeiul art.1 pct.I.5 din Legea nr.182/2013 privind abilitarea Guvernului de a emite ordonanţe, şi publicată în Monitorul Oficial al României, Partea I, nr. 549 din 29 august 2013, cu următoarea completare:
	

	3.
	Art. 1. — Prevederile prezentei ordonanţe se aplică operatorilor economici care sunt organizaţi şi funcţionează în baza Legii nr. 15/1990 privind reorganizarea unităţilor economice de stat ca regii autonome şi societăţi comerciale, cu modificările şi completările ulterioare, şi a Legii societăţilor nr. 31/1990, republicată, cu modificările şi completările ulterioare, după cum urmează:
a) regiilor autonome înfiinţate de stat, societăţilor/companiilor naţionale, precum şi societăţilor comerciale la care statul este acţionar unic sau deţine o participaţie majoritară, după caz;

b)regiilor autonome înfiinţate de unităţile administrativ- teritoriale, precum şi societăţilor comerciale la care unităţile administrativ-teritoriale sunt acţionari unici sau deţin o participaţie majoritară, după caz;

c)societăţilor comerciale şi regiilor autonome la care persoanele juridice menţionate la lit. a) şi b) sau instituţiile publice centrale ori locale sunt acţionari unici sau deţin direct ori indirect o participaţie majoritară, după caz.
	Nemodificat
	Nemodificat
	

	4.
	Art. 2. — Prevederile prezentei ordonanţe nu se aplică:
a)instituţiilor de credit, instituţiilor financiare şi societăţilor definite potrivit Ordonanţei de urgenţă a Guvernului nr. 99/2006 privind instituţiile de credit şi adecvarea capitalului, aprobată cu modificări şi completări prin Legea nr. 227/2007, cu modificările şi completările ulterioare, cu excepţia fondurilor de garantare şi contragarantare care îndeplinesc condiţiile de la art. 1;

b)societăţilor de asigurare reglementate de Legea nr. 32/2000 privind activitatea de asigurare şi supravegherea asigurărilor, cu modificările şi completările ulterioare;

c)operatorilor economici care îndeplinesc condiţiile art. 1, dar prin legi speciale sunt exceptaţi de la aplicarea prevederilor legale privind fundamentarea şi aprobarea bugetelor de venituri şi cheltuieli aplicabile operatorilor economici la care statul este acţionar unic, majoritar sau deţine o participaţie direct ori indirect majoritară;
e)unităţilor de cercetare-dezvoltare definite potrivit Ordonanţei Guvernului nr. 57/2002 privind cercetarea ştiinţifică şi dezvoltarea tehnologică, aprobată cu modificări şi completări prin Legea nr. 324/2003, cu modificările şi completările ulterioare, cu excepţia celor care îndeplinesc condiţiile de la art. 1.
	Nemodificat
	Nemodificat
	

	5.
	Art. 3. — în înţelesul prezentei ordonanţe, termenii şi expresiile de mai jos au următoarele semnificaţii:
a)cheltuieli de natură salariată — cheltuielile cu salariile şi bonusurile acordate salariaţilor în bani şi/sau în natură, în condiţiile legii;
b)cheltuieli cu salariile — salariile de bază, indemnizaţiile, sporurile, prime şi alte adaosuri şi bonificaţii, pentru a căror determinare se foloseşte ca element de calcul salariul de bază, sau alte modalităţi de determinare şi care se acordă conform contractului colectiv ori individual de muncă;
c)bonusuri — orice alte avantaje acordate salariaţilor, în scop personal, în bani şi/sau în natură, conform prevederilor legale şi ale contractului colectiv sau individual de muncă;
d)productivitatea muncii in unităţi valorice — raportul dintre valoarea veniturilor totale din exploatare şi numărul mediu de salariaţi;
e)productivitatea muncii în unităţi fizice — raportul dintre cantitatea de produse finite a cărei expresie valorică se regăseşte în veniturile de exploatare şi reprezintă mai mult de 50% din nivelul acestora şi numărul mediu de salariaţi;
f)câştigul mediu brut lunar pe salariat — raportul dintre cheltuielile de natură salarială şi numărul mediu de salariaţi/ numărul de luni aferente;
g)plăţi restante — sume datorate şi neachitate de operatorii economici care au depăşit termenul de plată prevăzut de actele normative, de contract/factură sau în alte temeiuri.
	Nemodificat
	Nemodificat
	

	6.
	Art. 4. — (1) Bugetele de venituri şi cheltuieli ale operatorilor economici se aprobă după cum urmează:
a)prin hotărâre a Guvernului sau prin hotărâre a consiliului local, judeţean, respectiv a Consiliului General al Municipiului Bucureşti, după caz, iniţiată de ordonatorii principali de credite în subordinea, în coordonarea, sub autoritatea sau în portofoliul cărora se află operatorii economici din categoria prevăzută la art. 1 lit. a) şi b). Proiectele de hotărâri ale Guvernului se avizează de către Ministerul Muncii, Familiei, Protecţiei Sociale şi Persoanelor Vârstnice din punctul de vedere al respectării politicii salariale stabilite de Guvern la elaborarea bugetelor de venituri şi cheltuieli şi ulterior de către Ministerul Finanţelor Publice;

b)prin ordin comun al ordonatorului principal de credite, al ministrului finanţelor publice şi al ministrului muncii, familiei, protecţiei sociale şi persoanelor vârstnice pentru operatorii economici prevăzuţi la art. 1 lit. c) la care persoanele juridice prevăzute la art. 1 lit. a) sau instituţiile publice centrale sunt acţionari unici ori deţin direct sau indirect o participaţie majoritară;

c)prin hotărâre a consiliului local, judeţean, respectiv a Consiliului General al Municipiului Bucureşti pentru operatorii economici prevăzuţi la art. 1 lit. c) la care persoanele juridice prevăzute la art. 1 lit. b) sau instituţiile publice locale sunt acţionari unici ori deţin direct sau indirect o participaţie majoritară.

(2) Operatorii economici care prin legi speciale au reglementat un alt mod de aprobare a bugetului de venituri şi cheltuieli nu aplică prevederile alin. (1).
	Nemodificat
	Nemodificat
	

	7.
	Art. 5. — Formatul şi structura bugetului de venituri şi cheltuieli, anexele de fundamentare, precum şi modul de calcul al indicatorilor prevăzuţi în acestea se aprobă prin ordin al ministrului finanţelor publice.
	Nemodificat
	Nemodificat
	

	8.
	(2) Art. 6. — (1) Operatorii economici prezintă, în vederea aprobării, după consultarea prealabilă a organizaţiilor sindicale, bugetul de venituri şi cheltuieli însoţit de anexele de fundamentare, organelor administraţiei publice centrale ori locale, după caz, în subordinea, în coordonarea, sub autoritatea sau în portofoliul cărora se află, în termen de 20 de zile de la intrarea în vigoare a legii anuale a bugetului de stat, cu excepţia societăţilor comerciale a căror acţiuni sunt tranzacţionate pe o piaţă reglementată care vor prezenta bugetul de venituri şi cheltuieli în termen de 45 de zile de la intrarea în vigoare a legii anuale a bugetului de stat.
(3) Operatorii economici cu statut de filiale prezintă organelor administraţiei publice centrale sau locale, după caz, bugetul de venituri şi cheltuieli în termen 10 zile de la intrarea în vigoare a hotărârilor de aprobare a bugetelor de venituri şi cheltuieli prevăzute la art. 4 alin. (1) lit. a).

(3) Organele administraţiei publice centrale sau locale, care au în subordine, în coordonare, sub autoritate ori în portofoliu operatori economici, au obligaţia ca, în termen de maximum 15 zile de la primirea proiectelor bugetelor de venituri şi cheltuieli, să elaboreze şi să transmită în vederea avizării documentaţia necesară aprobării acestora sau să le aprobe, după caz.
	Nemodificat
	Nemodificat
	

	9.
	Art. 7. — (1) Anual, prin legea bugetului de stat se stabilesc obiective de politică salarială pe baza cărora operatorii economici fundamentează indicatorii din bugetele de venituri şi cheltuieli.
(2)Reprezentanţii statului, respectiv ai unităţilor administrativ- teritoriale, din cadrul organelor de administrare şi de conducere ale operatorilor economici au obligaţia să pună în aplicare obiectivele politicilor prevăzute la alin. (1).
	Nemodificat
	Nemodificat
	

	10.
	Art. 8. — (1) Până la aprobarea bugetelor de venituri şi cheltuieli pentru anul curent, operatorii economici pot efectua cheltuieli lunar, în limita a 1/12 din cheltuielile aprobate prin bugetele de venituri şi cheltuieli ale anului precedent sau 1/12 din cheltuielile propuse în proiectul de buget aprobat de Adunarea generală a acţionarilor, respectiv Consiliul de administraţie al operatorului economic, după caz, în situaţia în care acestea sunt mai mici decât cele din anul precedent.
(2)Prin excepţie de la prevederile alin. (1), operatorii economici, care datorită specificităţii activităţii desfăşurate concentrează realizarea acesteia într-o anumită perioadă a anului, pot efectua în această perioadă cheltuieli mai mari de 1/12 din cheltuielile aprobate prin bugetul de venituri şi cheltuieli al anului precedent, cu aprobarea ordonatorului principal de credite în subordinea, în coordonarea, sub autoritatea sau în portofoliul căruia se află.

(3)Limita de cheltuieli prevăzută la alin. (1) şi (2) se calculează ţinând cont de numărul de luni pentru care a fost aprobat ultimul buget de venituri şi cheltuieli
	Nemodificat
	Nemodificat
	

	11.
	Art. 9. — (1) La fundamentarea bugetelor de venituri şi cheltuieli operatorii economici au în vedere, dar fără a se limita la acestea, următoarele:
a)respectarea politicii Guvernului şi respectiv a unităţilor administrativ-teritoriale privind îmbunătăţirea performanţelor economico-financiare ale operatorilor economici;

b)respectarea obiectivelor de politică salarială stabilită prin legea anuală a bugetului de stat;

c)criteriile de performanţă specifice şi obiectivele cuantificate privind reducerea plăţilor şi creanţelor restante, reducerea pierderilor, creşterea profitului, a cifrei de afaceri, precum şi creşterea productivităţii muncii, prevăzute în contractele de mandat, stabilite în corelaţie cu strategia de administrare a Consiliului de administraţie/Consiliului de supraveghere şi a

planului de management al directorilor/membrilor directoratului operatorilor economici;
d)programele de achiziţii de bunuri şi servicii pentru desfăşurarea activităţii, fundamentate pe baza posibilităţilor reale de plată a acestora;

e)programele de investiţii şi dotări, fundamentate în limita surselor legale de finanţare a acestora;

f)programele de reducere a plăţilor/creanţelor restante.

(2) În situaţia în care gradul de realizare a veniturilor totale aprobate în bugetele de venituri şi cheltuieli, în fiecare dintre ultimii 2 ani, a fost mai mic de 90%, fundamentarea veniturilor totale pentru anul curent este cel mult la nivelul realizărilor din anul precedent.

(3) Creşterea câştigului mediu brut lunar pe salariat nu poate depăşi 60% din indicele de creştere a productivităţii muncii calculate în unităţi valorice sau fizice, după caz.

(4)Pentru operatorii economici prevăzuţi la art. 1 lit. c) care au statut de filiale şi a căror activitate depinde de contractele încheiate cu societatea-mamă în proporţie mai mare de 60%, creşterea cheltuielilor de natură salarială nu poate fi mai mare decât creşterea acordată de societatea-mamă.
	Nemodificat
	Nemodificat
	

	12.
	Art. 10. — (1) Execuţia bugetelor de venituri şi cheltuieli se face cu respectarea următoarele reguli:
a)cheltuielile de natură salarială, numărul de personal la finele anului, aprobate prin bugetele de venituri şi cheltuieli, reprezintă limite maxime ce nu pot fi depăşite;

b)în cazul în care se înregistrează depăşiri sau nerealizări ale veniturilor totale aprobate, se pot efectua cheltuieli totale proporţional cu gradul de realizare a veniturilor totale, cu încadrarea în indicatorii de eficienţă aprobaţi;

c)în cazul în care se înregistrează nerealizări ale surselor de finanţare a investiţiilor aprobate se procedează la reconsiderarea angajamentelor aferente şi la efectuarea tuturor demersurilor legale pentru ca recepţia de servicii, lucrări şi bunuri să fie efectuată la nivelul surselor de finanţare recalculate;

d)nivelul plăţilor restante aprobat nu poate fi majorat ca urmare a nerealizării veniturilor totale aprobate;

e)angajarea de cheltuieli din credite bugetare aprobate se va face la nivelul celor repartizate de ordonatorul principal de credite potrivit art. 21 alin. (4) din Legea nr. 500/2002 privind finanţele publice, cu modificările şi completările ulterioare.

(2)Operatorii economici pot proceda la rectificarea bugetelor devenituri şi cheltuieli, conform prevederilor art. 4, atunci când din motive temeinic justificate sunt necesare modificări ale nivelului următorilor indicatori economico-financiari aprobaţi, astfel:

a)depăşirea limitelor maxime ale indicatorilor economico- financiari prevăzuţi la alin. (1) lit. a), cu respectarea obiectivelor de politică salarială stabilită prin legea anuală a bugetului de stat şi a prevederilor art. 9 alin. (3);

b)reducerea profitului brut/majorarea pierderii şi/sau a dividendelor cuvenite bugetului de stat sau local, în situaţia în care nu se respectă prevederile alin. (1) lit. b);

c)reducerea productivităţii muncii;

d)creşterea nivelului cheltuielilor totale la 1.000 lei venituri totale;

e)depăşirea nivelului plăţilor restante;

f)în alte situaţii impuse de prevederile legale.

(3)Operatorii economici aflaţi sub incidenţa prevederilor art. 9 alin. (2) pot majora veniturile totale prin rectificarea bugetelor de venituri şi cheltuieli, în semestrul 2 al anului curent, cu condiţia ca în semestrul 1 al anului curent gradul de realizare a veniturilor totale a fost depăşit şi indicatorii de eficienţă realizaţi să fi fost cel puţin la nivelul aprobat.
	Nemodificat
	Nemodificat
	

	13.
	Art. 11. — Operatorii economici aflaţi în subordinea, în coordonarea, sub autoritatea sau în portofoliul ministerelor, celorlalte organe de specialitate ale administraţiei publice centrale, precum şi autorităţilor publice centrale au obligaţia de a prezenta până la termenul legal de depunere a situaţiilor financiare anuale, la Ministerul Finanţelor Publice, execuţia bugetului de venituri şi cheltuieli întocmit pe baza indicatorilor economico-financiari realizaţi şi anexele de fundamentare corespunzătoare, în vederea analizei acestora din punctul de vedere al încadrării, în nivelul anual aprobat.
	Nemodificat
	Nemodificat
	

	14.
	Art. 12. — Operatorii economici au obligaţia să transmită Ministerului Finanţelor Publice, în formatul solicitat, fundamentări, analize, situaţii, raportări referitoare la indicatorii economico-financiari din bugetele de venituri şi cheltuieli, precum şi orice alte date şi informaţi, astfel:
a)lunar, trimestrial şi anual, operatorii economici reclasificaţi în sectorul administraţiei publice, conform listei publicate de Institutul Naţional de Statistică;

b)trimestrial şi anual, ceilalţi operatori economici.
	Nemodificat
	Nemodificat
	

	15.
	Art. 13. — (1) Constituie contravenţie următoarele fapte:
a) nerespectarea termenelor prevăzute la art. 6 alin. (1) şi (2);

b)depăşirea limitelor prevăzute la art. 8;

c)depăşirea nivelului plăţilor restante aprobate prin bugetul de venituri şi cheltuieli;

d)nerespectarea în execuţie a corelaţiei prevăzute la art. 9 alin. (3);

e)nerespectarea prevederilor art. 10 alin. (1);

f)nerespectarea termenului prevăzut la art. 11;

g)nerespectarea prevederilor art. 12.

(2)Contravenţiile prevăzute la alin. (1) lit. a), c)—e) şi g) se sancţionează cu amendă de la 5.000 lei la 10.000 lei.

(3)Contravenţia prevăzută la alin. (1) lit. b) se sancţionează cu amendă de la 2.000 lei la 100.000 lei.

(4)Contravenţia prevăzută la alin. (1) lit. f) se sancţionează cu amendă de la 2.000 lei la 5.000 lei.

(5)Organele de control ale Ministerului Finanţelor Publice, prin aparatul propriu şi/sau al Agenţiei Naţionale de Administrare Fiscală, sunt abilitate să constate contravenţiile de la alin. (1) şi să aplice sancţiunile prevăzute la alin. (2)—(4) operatorilor economici prevăzuţi la art. 1, după caz, urmând ca aceştia să recupereze atât contravaloarea amenzii, cât şi eventualele prejudicii, în condiţiile legii.

(6)Prin derogare de la prevederile art. 13 alin. (1) din Ordonanţa Guvernului nr. 2/2001 privind regimul juridic al contravenţiilor, aprobată cu modificări  şi completări prin Legea nr. 180/2002, cu modificările şi completările ulterioare, aplicarea sancţiunii potrivit alin. (2)—(4 ) se prescrie în termen de 24 de luni de la data săvârşirii faptei.

(7)Contravenţiilor prevăzute la alin. (1) le sunt aplicabile dispoziţiile Ordonanţei Guvernului nr. 2/2001, aprobată cu modificări şi completări prin Legea nr. 180/2002, cu modificările şi completările ulterioare.
	Nemodificat
	Nemodificat
	

	16.
	Art. 14. — (1) Operatorii economici nu pot acorda membrilor adunărilor generale ale acţionarilor remuneraţii mai mari de 25% din indemnizaţia fixă lunară a directorilor generali/directorilor, pe şedinţă şi pentru mai mult de o şedinţă într-o lună, cu încadrarea în prevederile bugetare aprobate.
(2) Nivelul remuneraţiilor membrilor consiliilor de administraţie, consiliilor de supraveghere şi directorilor care nu au fost numiţi în condiţiile Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, cu modificările şi completările ulterioare, se stabileşte prin asimilare cu cele prevăzute de aceasta, cu încadrarea în prevederile bugetare aprobate.

	1.După articolul 14 se introduce un nou articol, articolul 141 , cu următorul cuprins:

”Art.141 - Ori de câte ori prin legi şi prin alte acte normative se face trimitere la operatorii eonomici prevăzuţi de Ordonanţa de urgenţă a Guvernului             nr. 79/2008 privind măsuri economico-financiare la nivelul unor operatori economici, publicată în Monitorul Oficial al României, Partea I, nr.465 din 23 iunie  2008, aprobată cu modificări şi completări prin Legea nr. 203/2009, cu modificările şi completările ulterioare, trimiterea se consideră a fi făcută la operatorii economici prevăzuţi de prezenta ordonanţă.”

Autor: dl. dep Viorel Ştefan- PSD

	-  O.U.G. nr. 79/2008 a fost abrogatã prin O.G. nr. 26/2013, în ambele acte normative regăsindu-se definiţi operatorii economici.
- Întrucât trimiterea la operatorii economici definiţi conform O.U.G. nr. 79/2008 se regăseşte şi în alte legi şi alte acte normative în vigoare, iar  operatorii economici definiţi conform O.G. nr. 26/2013 cuprind şi operatorii economici definiţi conform O.U.G. nr. 79/2008, pentru a evita apariţia unor eventuale confuzii cu privire la subiecţii reglementării actuale din O.G. nr. 26/2013, precum şi pentru un plus de claritate a textului.

	17.
	Art. 15. — La data intrării în vigoare a prezentei ordonanţe se abrogă:
a)Ordonanţa de urgenţă a Guvernului nr. 79/2008 privind măsuri economico-financiare la nivelul unor operatori economici, publicată în Monitorul Oficial al României, Partea I, nr. 465  din 23 iunie 2008, aprobată cu modificări şi completări prin Legea nr. 203/2009, cu modificările şi completările ulterioare;
b)art. 27—29 şi 31 din Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadm cu Comisia Europeană şi Fondul Monetar Internaţional, publicată în Monitorul Oficial al României, Partea I, nr. 761 din 9 noiembrie 2009, cu modificările şi completările ulterioare;

c)art. 15 alin. (1), (2) şi (4) din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar, publicată în Monitorul Oficial al României, Partea I, nr. 276 din 8 aprilie 2008, aprobată cu modificări prin Legea nr. 275/2008, cu modificările şi completările ulterioare.

